Παράγοντες αγγειογένεσης και αναστολείς τους στην παραγωγική διαβητική αμφιβληστροειδοπάθεια: θεωρητική και μεθοδολογική προσέγγιση.:
Creators: name: Καπρίνης, Κωνσταντίνος Ιωάννη
Publisher: name: Aristotle University of Thessaloniki
Year: 2010
Subjects: Διαβητική αμφιβληστροειδοπάθεια
Υαλουρονικό οξύ
Αγγειογένεση
Diabetic retinopathy
Hyaluronic acid
Angiogenesis

description: Σκοπός: Η εκτίμηση της συμμετοχής των πολυσακχαριτών και ολιγοσακχαριτών του ΗΑ στην παθογένεια της παραγωγικής διαβητικής αμφιβληστροειδοπάθειας. Υλικό και Μέθοδος: Συλλέχθηκαν δείγματα υαλοειδούς από 22 ασθενείς που υποβλήθηκαν σε υαλοειδεκτομή. 13 από αυτά προήλθαν από ασθενείς με παραγωγική διαβητική αμφιβληστροειδοπάθεια που χειρουργήθηκαν για την αντιμετώπιση ενδοϋαλοειδικής αιμορραγίας και 9 μη διαβητικούς ασθενείς που χειρουργήθηκαν για την αντιμετώπιση επιαμφιβληστροειδικής μεμβράνης, οπής της ωχράς κηλίδας ή συνδρόμου υαλοειδοωχρικής έλξης. Τα δείγματα αυτά ηλεκτροφορήθηκαν σε πηκτή αγαρόζης, προκειμένου να εκτιμηθεί η μοριακή μάζα και η σχετική συγκέντρωση των διαφόρων κλασμάτων του υαλουρονικού. Αποτελέσματα: Από την ηλεκτροφόρηση βρέθηκε ότι στο υαλοειδές των μαρτύρων το μοριακό βάρος του υαλουρονικού οξέος κυμαινόταν μεταξύ 2x103 και 3x103 kDa. Στην ίδια ομάδα διαπιστώθηκε ελάττωση της συγκέντρωσης και της μοριακής μάζας του υαλουρονικού οξέος στην υαλοειδική κοιλότητα με την αύξηση της ηλικίας. Αντιθέτως, στους διαβητικούς ασθενείς δε διαπιστώθηκε αντίστοιχη διακύμανση της μοριακής μάζας του υαλουρονικού οξέος με την αύξηση της ηλικίας. Επιπλέον, στους μισούς, περίπου, από αυτούς διαπιστώθηκε η παρουσία κλασμάτων με χαμηλότερο μοριακό βάρος. Από τη σύγκριση των δύο ομάδων διαπιστώθηκε ότι η συγκέντρωση του υαλουρονικού οξέος στην υαλοειδική κοιλότητα ήταν χαμηλότερη στους διαβητικούς ασθενείς σε όλες τις ηλικιακές ομάδες. Συμπέρασμα: Η διαπίστωση ενός διαφορετικού προτύπου διακύμανσης του υαλουρονικού οξέος στα δείγματα των ασθενών και των μαρτύρων υποδηλώνει τη συμμετοχή διαφορετικών μηχανισμών στον αποπολυμερισμό του, στο υαλοειδές των διαβητικών ασθενών. Η διαφορετική διακύμανση του ΗΑ στα δείγματα ενδεχομένως να οφείλεται σε κάποιες παραμέτρους της διαβητικής αμφιβληστροειδοπάθειας. Τέλος, η χαμηλότερη συγκέντρωση του υαλουρονικού στο υαλοειδές των διαβητικών ασθενών είναι πιθανό να οφείλεται στην αποδόμηση του και το σχηματισμό πολύ μικρών ολιγοσακχαριτικών κλασμάτων του υαλουρονικού οξέος, που, λόγω του πολύ μικρού τους βάρους, διαφεύγουν από την πηκτή κατά τη διάρκεια της ηλεκτροφόρησης.
description: Purpose: The evaluation of the contribution of polysaccharides and oligosaccharides of hyaluronic acid (HA) in the pathogenesis of proliferative diabetic retinopathy. Materials and methods: Samples from the vitreous body of 22 patients were collected during vitrectomy. 13 of these samples came from patients suffering from proliferative diabetic retinopathy, that were operated for the treatment of vitreous hemorrhage and 9 from non- diabetic patients that underwent vitrectomy for the treatment of epiretinal membrane, macular hole or vitreomacular traction syndrome. Agarose gel electrophoresis was conducted in order to evaluate the molecular mass and the concentration of various hyaluronan fragments. Results: Electrophoresis of the samples showed that in control patients the molecular mass of HA in the vitreous body ranged between 2x103 and 3x103 kDa. A decrease in the concentration and molecular mass of HA in the vitreous cavity as age increased was also found in this group. On the other hand, similar variation of the molecular mass of HA with age was not observed in diabetic patients. Moreover, in approximately half of the diabetic patients, hyaluronan fragments of lower molecular mass were observed. When the two groups were compared, it was found that the concentration of HA in the vitreous cavity was smaller in diabetic patients in all age groups. Conclusion: The fact that dissimilarity between diabetic and control patients in the pattern of variation of HA was observed, suggests that in diabetic patients different mechanisms of depolymerization of HA take place. The observed difference in variance of HA is probably due to some features of diabetic retinopathy that are yet unknown. Finally, it could be speculated that the lower concentration of hyaluronan in the vitreous body of diabetic patients is due to the depolymerization and formation of fragments of HA of very low molecular mass, that cannot be detected during electrophoresis.